ประกาศกระทรวงสาธารณสุขเรื่องการทำลายหรือปฏิบัติการอย่างหนึ่งอย่างใดเกี่ยวกับเอกสารสื่อโฆษณา หรือสิ่งอื่นใดที่พนักงานเจ้าหน้าที่ได้ยึดหรืออายัดพ.ศ. ๒๕๖๑ โดยที่เป็นการสมควรกำหนดให้มีหลักเกณฑ์การทำลายหรือปฏิบัติการอย่างหนึ่งอย่างใดเกี่ยวกับเอกสารสื่อโฆษณา หรือสิ่งอื่นใดที่พนักงานเจ้าหน้าที่ได้ยึดหรืออายัดไว้เพื่อให้การปฏิบัติการมีความชัดเจน เป็นไปโดยเรียบร้อย โปร่งใส และมีประสิทธิภาพอาศัยอำนาจตามความในมาตรา๔ วรรคหนึ่ง และมาตรา ๓๒แห่งพระราชบัญญัติควบคุมการส่งเสริมการตลาดอาหารสำหรับทารกและเด็กเล็ก พ.ศ. ๒๕๖๐รัฐมนตรีว่าการกระทรวงสาธารณสุขโดยคำแนะนำของคณะกรรมการควบคุมการส่งเสริมการตลาดอาหารสำหรับทารกและเด็กเล็กจึงออกประกาศไว้ดังต่อไปนี้ข้อ ๑ ประกาศนี้เรียกว่าประกาศกระทรวงสาธารณสุข เรื่องการทำลายหรือปฏิบัติการอย่างหนึ่งอย่างใดเกี่ยวกับเอกสาร สื่อโฆษณา หรือสิ่งอื่นใดที่พนักงานเจ้าหน้าที่ได้ยึดหรืออายัดพ.ศ. ๒๕๖๑ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ๓ ในประกาศนี้สิ่งของ หมายความว่า เอกสาร สื่อโฆษณาหรือสิ่งอื่นใดที่มีเหตุอันควรเชื่อได้ว่าเกี่ยวข้องกับการกระทำความผิดที่พนักงานเจ้าหน้าที่ได้ยึดหรืออายัดไว้ตามมาตรา๓๐ (๒)ผู้ประกอบการ หมายความว่า ผู้ผลิต ผู้นำเข้าหรือผู้จำหน่ายอาหารสำหรับทารกอาหารสำหรับเด็กเล็ก หรืออาหารเสริมสำหรับทารกหรือตัวแทนคณะกรรมการ หมายความว่า คณะกรรมการควบคุมการส่งเสริมการตลาดอาหารสำหรับทารกและเด็กเล็กหน่วยงานของรัฐ หมายความว่า กระทรวง ทบวง กรมองค์กรปกครองส่วนท้องถิ่นรัฐวิสาหกิจ สถาบันการศึกษาของรัฐ หน่วยงานอื่นของรัฐหรือสภากาชาดไทยอธิบดี หมายความว่าอธิบดีกรมอนามัยหรือผู้ซึ่งอธิบดีกรมอนามัยมอบหมายหมวด ๑การทำลาย ข้อ ๔ ในกรณีที่สิ่งของใดที่พนักงานเจ้าหน้าที่ได้ยึดหรืออายัดไว้ตามมาตรา ๓๐ (๒) ตกเป็นของแผ่นดินแล้ว ตามมาตรา ๓๒ให้อธิบดีมีอำนาจสั่งทำลายสิ่งของนั้นได้ ตามหลักเกณฑ์ที่กำหนดไว้ในหมวดนี้ข้อ ๕ ในการทำลายสิ่งของให้มีคณะกรรมการควบคุมการทำลายคณะหนึ่งหรือหลายคณะตามที่อธิบดีแต่งตั้งให้หน่วยงานที่จะทำลายสิ่งของเสนอขอแต่งตั้งคณะกรรมการควบคุมการทำลายประกอบด้วยข้าราชการของหน่วยงานนั้นตำแหน่งไม่ต่ำกว่าชำนาญการพิเศษจำนวนหนึ่งคน เป็นประธานกรรมการและตำแหน่งไม่ต่ำกว่าชำนาญการ จำนวนไม่น้อยกว่าสองคนเป็นกรรมการ เพื่อให้อธิบดีแต่งตั้งข้อ๖ ให้คณะกรรมการควบคุมการทำลายมีอำนาจหน้าที่ ดังต่อไปนี้(๑) พิจารณาสิ่งของที่จะขอทำลาย(๒) เสนอรายงานการพิจารณาตาม (๑) ต่ออธิบดีเพื่อพิจารณา(๓) ควบคุมการทำลายสิ่งของที่ได้รับอนุมัติให้ทำลายแล้วข้อ๗ เมื่ออธิบดีได้รับรายงานตามข้อ ๖แล้วให้พิจารณาอนุมัติสั่งทำลายสิ่งของในกรณีที่อธิบดีเห็นว่าสิ่งของใดยังไม่สมควรทำลายให้สั่งเก็บรักษาสิ่งของนั้นไว้และสั่งให้นำมาทำลายในเวลาที่เห็นสมควรข้อ๘ ให้คณะกรรมการควบคุมการทำลายดำเนินการควบคุมการทำลายสิ่งของให้ถูกต้องแล้วเสร็จตามที่ได้รับอนุมัติให้ทำลายแล้วรายงานอธิบดีเพื่อทราบ โดยการทำลายให้ใช้วิธีหนึ่งวิธีใด ดังต่อไปนี้(๑)ใช้วิธีฉีกหรือย่อยโดยเครื่องย่อยเอกสารจนไม่สามารถอ่านหรือจดจำข้อความในเอกสารได้(๒) ใช้รถหรือเครื่องจักรบดทำลาย(๓) ใช้วิธีเผาไฟทำลาย(๔) ใช้วิธีการอื่นตามที่อธิบดีเห็นสมควรโดยเสนอให้อธิบดีพิจารณาพร้อมกับรายงานตามข้อ ๖ข้อ๙ การทำลายสิ่งของตามข้อ ๘หากเป็นผลให้มีรายได้เกิดขึ้นให้ดำเนินการตามระเบียบของทางราชการแล้วนำเงินที่ได้ส่งเป็นรายได้ของกรมอนามัยหรือหน่วยงานที่ดำเนินการทำลายสิ่งของนั้นแล้วแต่กรณีกรณีที่มีค่าใช้จ่ายในการดำเนินการให้เบิกจ่ายจากเงินงบประมาณได้ตามความจำเป็นหมวด ๒การปฏิบัติการอย่างหนึ่งอย่างใดต่อสิ่งของ ส่วนที่ ๑บททั่วไป ข้อ๑๐ อธิบดีมีอำนาจสั่งให้ปฏิบัติการอย่างหนึ่งอย่างใดต่อสิ่งของโดยวิธีการบริจาคการนำสิ่งของไปใช้ประโยชน์ หรือขายทอดตลาด เมื่อปรากฏว่า(๑) สิ่งของนั้นมีสภาพเป็นของสด ของเสียได้ มีการระบุวันหมดอายุหรือถ้าหน่วงช้าไว้จะเป็นการเสี่ยงต่อความเสียหายหรือค่าเสียหายจะเกินส่วนแห่งค่าของทรัพย์สินนั้น(๒) สิ่งของนั้นมีลักษณะที่อาจทำให้สกปรกมีกลิ่นรบกวน หรือก่อให้เกิดความรำคาญ(๓) สิ่งของนั้น ไม่สะดวกต่อการเคลื่อนย้ายหรือสิ้นเปลืองเนื้อที่ในการเก็บรักษา(๔) สิ่งของนั้นโดยสภาพอาจก่อให้เกิดอันตรายได้ง่าย(๕)สิ่งของที่ต้องเก็บรักษาไว้ในสถานที่โดยเฉพาะเพื่อรักษาคุณภาพของสิ่งของนั้น(๖) สิ่งของที่อธิบดีเห็นว่าไม่เหมาะสมที่จะเก็บรักษาไว้ หรือหากเก็บรักษาไว้จะเป็นภาระแก่ทางราชการเกินกว่าการนำไปใช้ประโยชน์อย่างอื่นส่วนที่ ๒การบริจาค ข้อ๑๑ ในกรณีที่สิ่งของเป็นอาหารสำหรับทารกอาหารสำหรับเด็กเล็ก หรืออาหารเสริมสำหรับทารกให้อธิบดีมีอำนาจสั่งให้นำสิ่งของนั้นไปบริจาคได้ข้อ๑๒ การบริจาคสิ่งของตามข้อ ๑๑ให้บริจาคแก่หน่วยงาน ดังต่อไปนี้(๑) สถานสงเคราะห์ หรือหน่วยงานที่มีลักษณะทำนองเดียวกัน(๒) หน่วยบริการสาธารณสุขที่มีทารกซึ่งเป็นกำพร้า หรือทารกที่ถูกทอดทิ้งหรือทารกที่แม่ได้รับการวินิจฉัยโดยแพทย์ว่าไม่สามารถให้นมบุตรได้ข้อ๑๓ สิ่งของที่บริจาคจะต้องไม่มีชื่อตรา หรือสัญลักษณ์ที่สื่อให้เห็นว่าเป็นอาหารสำหรับทารก อาหารสำหรับเด็กเล็กหรืออาหารเสริมสำหรับทารก ของผู้ประกอบการข้อ๑๔ ในกรณีที่หน่วยงานตามข้อ ๑๒ประสงค์จะขอรับบริจาคให้หัวหน้าหน่วยงานหรือผู้บริหารหน่วยงานนั้นมีหนังสือแสดงความจำนงต่ออธิบดีโดยระบุหน้าที่และความรับผิดชอบของหน่วยงานพร้อมทั้งเหตุผลและความจำเป็นในการขอรับบริจาคข้อ๑๕ เมื่ออธิบดีอนุมัติการบริจาคให้แก่หน่วยงานใดให้จัดทำเอกสารการส่งมอบและรับมอบสิ่งของที่บริจาคนั้นไว้เป็นหลักฐานและมีหนังสือแจ้งให้ส่วนราชการต้นสังกัดหรือหน่วยงานที่กำกับดูแลหน่วยงานนั้นทราบในกรณีหน่วยงานที่รับบริจาคไม่มีส่วนราชการต้นสังกัดหรือหน่วยงานที่กำกับดูแลให้มีหนังสือแจ้งกรมอนามัยทราบส่วนที่ ๓การนำสิ่งของไปใช้ประโยชน์ ข้อ๑๖ สิ่งของที่จะนำไปใช้ประโยชน์ต้องไม่เป็นอาหารสำหรับทารกอาหารสำหรับเด็กเล็กและอาหารเสริมสำหรับทารกและจะต้องเป็นสิ่งของที่ไม่เหมาะสมจะนำออกขายทอดตลาดหรือการนำสิ่งของไปใช้ประโยชน์จะเป็นประโยชน์มากกว่าขายทอดตลาดให้อธิบดีมีอำนาจสั่งให้นำสิ่งของนั้นไปใช้ประโยชน์ได้ข้อ๑๗ ในการนำสิ่งของไปใช้ประโยชน์ให้มีคณะกรรมการพิจารณาการนำสิ่งของไปใช้ประโยชน์คณะหนึ่งหรือหลายคณะตามที่อธิบดีแต่งตั้งให้หน่วยงานที่มีหน้าที่พิจารณาการนำสิ่งของไปใช้ประโยชน์เสนอขอแต่งตั้งคณะกรรมการพิจารณาการนำสิ่งของไปใช้ประโยชน์ ประกอบด้วยข้าราชการของหน่วยงานนั้นตำแหน่งไม่ต่ำกว่าชำนาญการพิเศษ จำนวนหนึ่งคนเป็นประธานกรรมการ และตำแหน่งไม่ต่ำกว่าชำนาญการ จำนวนไม่น้อยกว่าสองคนเป็นกรรมการ เพื่อให้อธิบดีแต่งตั้งข้อ๑๘ ให้คณะกรรมการพิจารณาการนำสิ่งของไปใช้ประโยชน์มีอำนาจหน้าที่ ดังต่อไปนี้(๑) พิจารณาสิ่งของที่จะนำไปใช้ประโยชน์(๒) เสนอรายงานการพิจารณาตาม (๑) ต่ออธิบดีเพื่อพิจารณาข้อ๑๙ สิ่งของที่จะนำไปใช้ประโยชน์จะต้องไม่มีชื่อตรา หรือสัญลักษณ์ที่สื่อให้เห็นว่าเป็นอาหารสำหรับทารก อาหารสำหรับเด็กเล็กหรืออาหารเสริมสำหรับทารกข้อ๒๐ การนำสิ่งของไปใช้ประโยชน์ให้กระทำได้เฉพาะหน่วยงานของรัฐหรือองค์กรเอกชนไม่แสวงหาผลกำไรและดำเนินกิจกรรมด้านสุขภาพแม่และเด็กเท่านั้นข้อ ๒๑ ในกรณีที่หน่วยงานของรัฐใดประสงค์จะขอนำสิ่งของไปใช้ประโยชน์ให้หัวหน้าหน่วยงานของรัฐนั้นมีหนังสือแสดงความจำนงต่ออธิบดี โดยมีรายละเอียดดังต่อไปนี้(๑)หน้าที่และความรับผิดชอบของหน่วยงานของรัฐนั้นโดยเฉพาะอย่างยิ่งในส่วนที่ประสงค์จะขอนำสิ่งของนั้นไปใช้ประโยชน์(๒)ประเภทของสิ่งของที่จะขอนำไปใช้ประโยชน์(๓)เหตุผลและความจำเป็นที่จะขอนำสิ่งของไปใช้ประโยชน์(๔)ลักษณะและระยะเวลาของการใช้ประโยชน์(๕) การดูแลรักษาและความรับผิดชอบในกรณีที่เกิดความชำรุดบกพร่อง เสียหาย หรือสูญหายข้อ๒๒ ในกรณีที่อธิบดีเห็นว่าสิ่งของตามข้อ ๑๖จะเป็นประโยชน์ต่อการปฏิบัติราชการของหน่วยงานในสังกัดกรมอนามัยอธิบดีอาจอนุญาตให้หน่วยงานดังกล่าวนำสิ่งของนั้นไปใช้ประโยชน์ได้ข้อ๒๓ การพิจารณาอนุญาตให้นำสิ่งของใดไปใช้ประโยชน์ให้เป็นไปตามหลักเกณฑ์ดังต่อไปนี้(๑)หน่วยงานของรัฐนั้นเป็นหน่วยงานที่มีหน้าที่ในการควบคุมการส่งเสริมการตลาดอาหารสำหรับทารกอาหารสำหรับเด็กเล็ก และอาหารเสริมสำหรับทารก หรือมีหน้าที่ยึดหรืออายัดสิ่งของ(๒) เหตุผลและความจำเป็นที่จะขอนำสิ่งของนั้นไปใช้ประโยชน์(๓) ภาระต่าง ๆ ที่จะตกแก่ทางราชการ หากไม่นำสิ่งของนั้นไปใช้ประโยชน์(๔) ความเสียหายหรือความเสี่ยงที่อาจเกิดจากการนำสิ่งของนั้นไปใช้ประโยชน์(๕) พฤติการณ์ในการดำเนินคดีเกี่ยวกับสิ่งของนั้น(๖) พฤติการณ์อื่นตามที่เห็นสมควรการพิจารณาตามวรรคหนึ่งหากหน่วยงานของรัฐนั้นได้รับจัดสรรงบประมาณเพื่อจัดซื้อสิ่งของชนิดหรือประเภทเดียวกันกับสิ่งของนั้นแล้วให้พิจารณาไม่อนุญาตให้นำไปใช้ประโยชน์ข้อ ๒๔ การขอนำสิ่งของไปใช้ประโยชน์ของหน่วยงานของรัฐอื่นนอกจากหน่วยงานของรัฐตามข้อ ๒๓ (๑) ให้อธิบดีเสนอความเห็นต่อคณะกรรมการเพื่อพิจารณาเป็นรายๆ ไปข้อ๒๕ เมื่อหน่วยงานของรัฐใดได้รับอนุญาตให้นำสิ่งของใดไปใช้ประโยชน์ให้อธิบดีจัดให้มีเอกสารการส่งมอบและรับมอบสิ่งของนั้นไว้เป็นหลักฐานและมีหนังสือแจ้งให้ส่วนราชการต้นสังกัดหรือที่กำกับดูแลหน่วยงานของรัฐนั้นและสำนักงานการตรวจเงินแผ่นดินทราบข้อ ๒๖ หน่วยงานของรัฐที่นำสิ่งของใดไปใช้ประโยชน์มีหน้าที่บำรุงรักษาสิ่งของนั้นถ้ามีความเสียหายหรือสูญหายให้รีบดำเนินการตามระเบียบของทางราชการและแจ้งให้อธิบดีทราบทันทีข้อ ๒๗ เมื่อหมดความจำเป็นที่จะใช้ประโยชน์จากสิ่งของนั้นหรือเมื่อครบกำหนดเวลาที่ได้รับอนุญาตแล้วหรือเมื่อคณะกรรมการหรืออธิบดีเพิกถอนการอนุญาตให้หน่วยงานของรัฐที่นำสิ่งของไปใช้ประโยชน์จัดส่งสิ่งของนั้นคืนพร้อมหลักฐานการส่งคืนเป็นหนังสือภายในเวลาที่กำหนดสิ่งของตามวรรคหนึ่งให้ส่งคืนในสภาพที่เป็นอยู่ในขณะที่ได้รับมอบสิ่งของนั้นไป เว้นแต่จะเสื่อมไปโดยสภาพแห่งสิ่งของนั้นเองในกรณีที่ไม่อาจส่งคืนในสภาพดังกล่าวได้ ให้อธิบดีพิจารณาดำเนินการตามที่เห็นสมควรข้อ ๒๘ ก่อนครบกำหนดเวลาที่ได้รับอนุญาตให้นำสิ่งของไปใช้ประโยชน์ถ้าหน่วยงานของรัฐที่นำสิ่งของไปใช้ประโยชน์ เห็นว่ามีความจำเป็นที่จะต้องใช้ประโยชน์ในสิ่งของนั้นต่อไปอีกให้หัวหน้าหน่วยงานของรัฐนั้นมีหนังสือแจ้งเหตุผลและความจำเป็นที่ต้องใช้ประโยชน์ต่อไปถึงอธิบดีก่อนครบกำหนดเวลาที่ได้รับอนุญาตไม่น้อยกว่าสิบห้าวันให้อธิบดีพิจารณาถึงเหตุผลและความจำเป็นตามวรรคหนึ่งโดยคำนึงถึงหลักเกณฑ์ตามข้อ ๒๓ ในกรณีที่อธิบดีไม่อนุญาตให้ใช้ประโยชน์ต่อไปให้หน่วยงานของรัฐนั้นคืนสิ่งของพร้อมหลักฐานการส่งคืนเป็นหนังสือภายในเวลาที่กำหนดและให้นำความในข้อ ๒๗ วรรคสอง มาใช้บังคับโดยอนุโลมส่วนที่ ๔การขายทอดตลาด ข้อ๒๙ สิ่งของที่จะขายทอดตลาดต้องไม่เป็นอาหารสำหรับทารกอาหารสำหรับเด็กเล็กและอาหารเสริมสำหรับทารก และจะต้องไม่มีชื่อ ตราหรือสัญลักษณ์ที่สื่อให้เห็นว่าเป็นอาหารสำหรับทารกอาหารสำหรับเด็กเล็กหรืออาหารเสริมสำหรับทารกของผู้ประกอบการข้อ๓๐ ในการขายทอดตลาด ให้อธิบดีมีอำนาจแต่งตั้งคณะกรรมการขายทอดตลาดตามที่หน่วยงานที่จะขายทอดตลาดเสนอเพื่อทำหน้าที่ดำเนินการขายทอดตลาดข้อ๓๑ ให้หน่วยงานที่จะขายทอดตลาดจัดทำรายงานขอขายทอดตลาดพร้อมกับขอแต่งตั้งคณะกรรมการขายทอดตลาดประกอบด้วยข้าราชการของหน่วยงานนั้นตำแหน่งไม่ต่ำกว่าชำนาญการพิเศษ จำนวนหนึ่งคนเป็นประธานกรรมการ และตำแหน่งไม่ต่ำกว่าชำนาญการ จำนวนไม่น้อยกว่าสองคนเป็นกรรมการ เพื่อเสนออธิบดีอนุมัติให้ขายทอดตลาดและแต่งตั้งคณะกรรมการขายทอดตลาดข้อ๓๒ ให้คณะกรรมการขายทอดตลาดดำเนินการดังต่อไปนี้(๑) จัดทำประกาศขายทอดตลาดโดยแสดงรายละเอียดเกี่ยวกับชื่อเจ้าของหรือผู้ครอบครองสิ่งของ (ถ้ามี) ผู้สั่งให้ขาย วัน เวลาและสถานที่ที่จะขาย รายละเอียดเกี่ยวกับสิ่งของ เช่น ประเภทลักษณะ ขนาด น้ำหนักหรือจำนวน และเงื่อนเวลาการชำระเงินตามที่กำหนดไว้ในประกาศนี้ตามแบบประกาศขายทอดตลาด(ขต.๑) และแบบบัญชีแนบท้ายประกาศขายทอดตลาด (ขต.๒) ภายในห้าวันนับแต่วันที่ทราบการอนุมัติให้ขายทอดตลาดและคำสั่งแต่งตั้งคณะกรรมการขายทอดตลาด(๒) ดำเนินการขายทอดตลาดโดยเปิดเผยตามหมวดนี้ให้แล้วเสร็จภายในสามเดือนนับแต่วันที่ทราบคำสั่งตาม (๑) ในกรณีที่ไม่อาจดำเนินการให้แล้วเสร็จตามกำหนดให้ขออนุมัติขยายระยะเวลาดำเนินการพร้อมเหตุผลต่ออธิบดีเพื่อพิจารณาอนุมัติโดยไม่ชักช้าข้อ๓๓ การกำหนดวันขายทอดตลาดสิ่งของตามปกติให้ถือเกณฑ์ดังต่อไปนี้(๑) สิ่งของที่เป็นของเสียง่าย หรือถ้าหน่วงช้าไว้จะเป็นการเสี่ยงความเสียหายหรือค่าใช้จ่ายจะเกินส่วนกับค่าสิ่งของให้ขายทอดตลาดภายในกำหนดเวลาที่อธิบดีมีคำสั่ง(๒) สิ่งของอื่นให้ขายทอดตลาดภายในกำหนดเวลาไม่น้อยกว่าหนึ่งเดือนแต่ไม่เกินสามเดือนนับแต่วันลงประกาศขายทอดตลาดเป็นต้นไปข้อ ๓๔ สถานที่ขายทอดตลาดตามปกติให้ขายณ ที่ทำการกรมอนามัยหรือสถานที่เก็บรักษาสิ่งของนั้นเว้นแต่ในกรณีที่อธิบดีเห็นสมควรจะมีคำสั่งให้ดำเนินการขายทอดตลาด ณสถานที่อื่นก็ได้ข้อ๓๕ ให้คณะกรรมการขายทอดตลาดกำหนดราคาเริ่มต้นของสิ่งของเพื่อขายทอดตลาดโดยให้พิจารณาจากหลักเกณฑ์ดังต่อไปนี้(๑) ราคาประเมินสิ่งของขณะยึดหรืออายัดไว้(๒) สภาพและลักษณะของสิ่งของในขณะที่จะขายทอดตลาด(๓) ราคาของสิ่งของในท้องตลาดในขณะที่จะขายทอดตลาด(๔) ราคาประเมินเพื่อใช้ในการเรียกเก็บค่าธรรมเนียมของทางราชการ(๕) ราคาสิ่งของที่ผู้เชี่ยวชาญ ผู้ชำนาญการ ผู้ประกอบวิชาชีพเฉพาะ หรือสมาคมวิชาชีพเฉพาะประเมินตามที่คณะกรรมการขายทอดตลาดขอความร่วมมือข้อ ๓๖ ก่อนการขายทอดตลาดสิ่งของให้คณะกรรมการขายทอดตลาดสิ่งของจัดให้มีการลงทะเบียนผู้เข้าสู้ราคาและแจ้งให้บรรดาผู้เข้าสู้ราคาซึ่งเข้าสู้ราคาในนามของบุคคลอื่นแสดงใบมอบอำนาจก่อนเข้าสู้ราคาและแจ้งด้วยว่าถ้าผู้สู้ราคาผู้ใดเข้าสู้ราคาแทนบุคคลอื่นโดยมิได้แสดงหนังสือมอบอำนาจก่อนจะถือว่าผู้สู้ราคานั้นกระทำการในนามตนเองข้อ๓๗ การขายทอดตลาดสิ่งของตามปกติเมื่อเคาะไม้ตกลงขายแล้ว ผู้ซื้อต้องชำระเงินทันที เว้นแต่สิ่งของซึ่งมีราคาตั้งแต่หนึ่งแสนบาทขึ้นไปอาจผ่อนผันให้ผู้ซื้อวางมัดจำไม่น้อยกว่าร้อยละยี่สิบห้าของราคาซื้อและทำสัญญาโดยมีเงื่อนไขในการชำระเงินที่ค้างชำระภายในเวลาไม่เกินสิบห้าวันนับแต่วันขายเมื่อได้ชำระเงินครบถ้วนแล้วจึงให้โอนมอบสิ่งของนั้นให้แก่ผู้ซื้อไปในกรณีสิ่งของที่ขายมีราคาสูงมากหรือมีเหตุผลพิเศษประการอื่นคณะกรรมการขายทอดตลาดอาจกำหนดให้ผู้ซื้อวางเงินมัดจำและกำหนดเวลาชำระเงินได้ตามที่เห็นสมควรข้อ๓๘ ในกรณีสิ่งของที่ขายมีราคาสูงมากโดยมีราคาประเมินขณะยึดหรืออายัดหรือคาดหมายว่าจะขายได้ในราคาไม่น้อยกว่าหนึ่งล้านบาทขึ้นไปผู้ซึ่งจะมีสิทธิเข้าสู้ราคาในกรณีนี้ต้องนำแคชเชียร์เช็คสั่งจ่ายกรมอนามัยจำนวนเงินไม่น้อยกว่าร้อยละสิบของราคาตามข้อ ๓๕ (๑)มาวางเป็นประกันและเมื่อขายสิ่งของได้แล้วให้ถือว่าแคชเชียร์เช็คของผู้ซื้อนั้นเป็นส่วนหนึ่งของการชำระราคาข้อ๓๙ ห้ามกรรมการขายทอดตลาดเข้าสู้ราคาหรือใช้ให้ผู้หนึ่งผู้ใดเข้าสู้ราคาในการขายทอดตลาดครั้งที่ตนทำหน้าที่เป็นกรรมการข้อ ๔๐ เมื่อคณะกรรมการขายทอดตลาดเห็นว่าการขายทอดตลาดสิ่งของใดไม่มีผู้เข้าสู้ราคาหรือมีผู้เสนอราคาต่ำกว่าราคาที่กำหนดตามข้อ๓๕ หรือกรณีที่เห็นว่าการสู้ราคาอาจไม่เป็นไปโดยสุจริตให้มีอำนาจถอนสิ่งของนั้นออกจากการขายทอดตลาดสั่งงดการขายทอดตลาด หรือเลื่อนการขายทอดตลาดออกไป แล้วรายงานให้อธิบดีทราบข้อ๔๑ ในระหว่างการขายทอดตลาดให้คณะกรรมการขายทอดตลาดบันทึกการขายทอดตลาดของกลางแต่ละรายการตามแบบบันทึกการขายทอดตลาด(ขต. ๔) และเมื่อดำเนินการขายทอดตลาดเรียบร้อยแล้วให้รายงานอธิบดีเพื่อทราบข้อ๔๒ ค่าใช้จ่ายในการโอนและส่งมอบสิ่งของ เช่นค่าภาษีอากร ค่าธรรมเนียม ค่าขนย้ายหรือค่าใช้จ่ายอื่นใดที่เกี่ยวข้องให้เป็นภาระของผู้ซื้อข้อ๔๓ การรับเงินจากการขายทอดตลาดสิ่งของเมื่อผู้ซื้อชำระเงินแล้วให้คณะกรรมการขายทอดตลาดออกใบรับเงินโดยมีสำเนาสามฉบับต้นฉบับมอบให้ผู้ซื้อ ส่วนสำเนาส่งให้ผู้มีหน้าที่เก็บรักษาสิ่งของหนึ่งฉบับเก็บไว้ในสำนวนคดีหนึ่งฉบับอีกหนึ่งฉบับเก็บไว้เป็นต้นขั้วข้อ๔๔ การรับเงินโดยปกติให้รับเป็นเงินสดแต่ถ้าคณะกรรมการขายทอดตลาดเห็นสมควรอาจรับเงินเป็นเช็คหรือตั๋วแลกเงินก็ได้โดยให้จดเลขที่เช็คหรือตั๋วแลกเงินในใบรับเงินด้วยในกรณีที่ไม่เป็นเช็คหรือตั๋วแลกเงินของส่วนราชการ องค์การของรัฐ หรือรัฐวิสาหกิจจะต้องเป็นเช็คหรือตั๋วแลกเงินที่ธนาคารสั่งจ่ายหรือธนาคารรับรองข้อ ๔๕ เมื่อได้รับชำระเงินจากการขายทอดตลาดสิ่งของแล้วไม่ว่ารับชำระเงินเป็นเงินสด เช็คหรือตั๋วแลกเงินก็ตามให้คณะกรรมการขายทอดตลาดส่งมอบให้ผู้มีหน้าที่เก็บรักษาสิ่งของเพื่อดำเนินการต่อไปข้อ๔๖ การรับเงินเป็นเช็คหรือตั๋วแลกเงินหากเรียกเก็บเงินไม่ได้ ให้ผู้มีหน้าที่เก็บรักษาสิ่งของแจ้งให้อธิบดีทราบเพื่อดำเนินการเรียกร้องผู้ซื้อให้ชำระเงินนั้นหรือดำเนินการตามกฎหมายต่อไปข้อ๔๗ เงินที่ได้จากการขายทอดตลาดสิ่งของให้หักค่าใช้จ่ายในการยึดหรืออายัดและการขายทอดตลาดรวมทั้งค่าใช้จ่ายอื่น ๆ ที่เกี่ยวข้องเท่าที่ได้จ่ายจริงก่อน แล้วจึงนำส่งคลังเป็นรายได้แผ่นดินข้อ ๔๘ การดำเนินการเกี่ยวกับการขายทอดตลาดที่ไม่ได้กำหนดไว้ในประกาศนี้ให้นำระเบียบกระทรวงยุติธรรมว่าด้วยการบังคับคดีของเจ้าพนักงานบังคับคดีและระเบียบของทางราชการที่เกี่ยวข้องมาใช้บังคับโดยอนุโลมข้อ๔๙ แบบพิมพ์ที่ใช้ในการขายทอดตลาดให้เป็นไปตามแบบที่อธิบดีประกาศกำหนดดังต่อไปนี้(๑) แบบประกาศขายทอดตลาด (ขต. ๑)(๒) แบบบัญชีแนบท้ายประกาศขายทอดตลาด (ขต. ๒)(๓) แบบทะเบียนผู้เข้าสู้ราคา (ขต. ๓)(๔) แบบบันทึกการขายทอดตลาด (ขต. ๔)(๕) แบบสัญญาขายทอดตลาด (ขต. ๕)ประกาศณ วันที่ ๓๐ มีนาคม พ.ศ. 256๑ปิยะสกลสกลสัตยาทรรัฐมนตรีว่าการกระทรวงสาธารณสุข[เอกสารแนบท้าย]๑.ประกาศกรมอนามัย เรื่อง ขายทอดตลาด แบบ (ขต. ๑)๒.บัญชีแนบท้ายประกาศกรมอนามัย เรื่อง ขายทอดตลาด แบบ (ขต. ๒)๓.ทะเบียนผู้เข้าสู้ราคา แบบ (ขต. ๓)๔.บันทึกการขายทอดตลาด แบบ (ขต. ๔)๕.สัญญาขายทอดตลาด แบบ (ขต. ๕)(ดูข้อมูลจากภาพกฎหมาย)วิวรรธน์/จัดทำ๑๕ พฤษภาคม ๒๕๖๑นุสรา/ตรวจ๑๖ พฤษภาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๐๒ ง/หน้า ๑๘/๔ พฤษภาคม ๒๕๖๑